«Ерейментау қаласы № 1 орта мектебі» КММ-сі

«Бауырсақ» ертегісі

Педагог психолог: Жумабандыкова А.К.

Ерейментау - 2017

**Тақырыбы:** «Бауырсақ» ертегісі  
**Топ**: «Балдырған»  
**Сабақтың** мақсаты. Балаларға ертегілер туралы түсінік беру. Ертегі кейіпкерлерін қонаққа шақыра отырып,қиялы мен қабілетін жетілдіру. Балалардың сөздік қорын, байланыстырып сөйлеуге дағдыландыру. Балаларға жағымды, жағымсыз қасиеттерді айыра білуді үйрету.   
**Тәрбиелігі**: Өзара сыйласып, достық қарым-қатынаста болуға, біреуге қызғанып қарамауға, бірін-бірі құрметтеп, үлгі тұтуға тәрбиелеу.   
**Қойылымның кейіпкерлері**: Ертекші, шал, кемпір, бауырсақ, қоян, қасқыр, аю, түлкі.   
 Сәлем, сәлем, басым!  
 Сәлем, сәлем, көзім!  
 Сәлем, сәлем, бетім!  
 Сәлем, сәлем, тісім!  
 Сәлем, сәлем, балалар!  
 Сәлем, сәлем, апайлар!  
Ертегі- халқымыздың ертеден бері келе жатқан мәдени мұраларының бірі, ауыз әдебиеті. Ертегіні мазмұнына қарай, әр алуан ерекшеліктеріне қарай бір неше түрге бөлуге болады.   
-         жануарлар жайында (суреті, немесе кітабын көрсету)   
-         қиял-ғажайып ертегілер   
-         шыншыл ертегілер   
Ертегіден халқымыздың тұрмыс-салтын, әдеп-ғұрыпын білеміз.   
Онда шындық оқиға мен қиял-ғажайып оқиға аралас келіп отырады.   
- Біз бүгін ертеден келе жатқан «Бауырсақ» ертегісімен танысамыз.   
Балалар, ертегі не жайында?   
- Балалар, сабағымызға ертегі кейіпкерлері қонаққа келіп отыр екен.   
**«Бауырсақ» ертегісінің сахналық қойылымы:**   
**Ертекші**  
Кемпір мен шал болыпты. Бірде шал жалынып:   
**Шал**   
-         Кемпір-ау, маған бауырсақ пісіріп берсеңші.   
**Кемпір**   
-    Неден пісірейін? Ұн жоқ қой!   
**Шал**   
-         Әй, кемпірім-ай ! Қойманың түбін қырнап көрсең ғой бауырсақтық ұн табылып қалар.   
**Ертекші**  
Кемпірі солай істейді: қойма түбін қырып-қырнап екі уыс ұн табады да, қаймаққа шылап, қамыр илеп, бауырсақты майға пісіріп, терезе алдына суытқалы қояды.   
Жата-жата жалыққан бауырсақ терезе алдынан үйдің іргесіне домалап түседі, іргеден көгал үстіне домалайды, көгалдан жылжып жолға жетеді. Одан әрі жолмен зырлай жөнеледі. Бауырсақ жолда зымырап бара жатса, қ[арсы](http://referatikz.ru/blog/bauyrsa_ertegisi/2014-06-18-126)алдынан қоян шыға келеді.   
**Қоян**   
Бауырсақ! Бауырсақ! Мен сені жеп қоямын!   
**Бауырсақ**   
Жоқ, сен мені жеме, саған қандай өлең айтып берер екем, онан да соны тыңда.   
**Ертекші**  
Қоян құлағын түреді, ал бауырсақ әнге басады:     
**Бауырсақ**   
Әжей қойма қырнаған, екі уыс ұн жинаған.   
Балқаймаққа шылаған, пісіріп маймен сылаған.   
Суытып та сынаған, бауырсақпын зулаған!          
Атайдан да құтылдым, әжейден де құтылдым.   
**Қоян**   
Қой, бауырсақ сенің өленің жақсы сен одан да менің тапсырмамды орында . Ал балалар қояннан бауырсақты құтқарып сұрағына жауап берейік.   
 **Қоянның тапсырмасы**:   
-Ұн неден алынады ? (Бидайдан)   
Бауырсақтың түсі қандай? (Сары.)   
 **Ертекші**  
Бауырсақ жалғыз аяқ жолмен келе жатса, оның алдынан қасқыр шыға келіп:   
**Қасқыр**   
Бауырсақ! Бауырсақ! Мен сені жеп қоямын!   
**Бауырсақ**   
- Сен мені жеме, мен саған өлең айтып берейін.   
**Ертекші**  
Бауырсақ әндете жөнеледі   
**Бауырсақ**   
Әжей қойма қырнаған,екі уыс ұн жинаған.   
Балқаймаққа шылаған, пісіріп маймен сылаған.   
Суытып та сынаған, бауырсақпын зулаған!          
Атайдан да құтылдым, әжейден де құтылдым.   
Қояннан да сытылдым, қасқыр, сенен құтылу   
Қиын емес бұл маған   
**Қасқыр**   
-    жоқ, бауырсақ, өлеңің керек жоқ сен менің тапсырмамды орында.   
**Қасқырдың тапсырмасы**: берілген сөздердің ішіндегі артығын тап: алмұрт, алма, машина, долана, өрік.   
**Ертекші**  
Бауырсақ орман ішімен домалап келе жатса оған аю қ[**арсы**](http://referatikz.ru/blog/bauyrsa_ertegisi/2014-06-18-126)шығады.     
**Аю**   
-         Әй , бауырсақ ! Мен сені жеп қоямын!   
**Бауырсақ**   
- Сен мені жеме, мен саған өлең айтып берейін.   
Әжей қойма қырнаған, екі уыс ұн жинаған.   
Балқаймаққа шылаған, пісіріп маймен сылаған.   
Суытып та сынаған, бауырсақпын зулаған!          
Атайдан да құтылдым, әжейден де құтылдым.   
Қояннан да сытылдым, қасқырдан да құтылдым,   
Маймақ, сенен құтылу, қиын емес бұл маған!   
**Аю**   
  Әй, балалар, балалар!   
        Менде қызық ойын бар,   
        Ал ықылас қойындар   
        Кәне, тәртіп сақтайық,   
        Мен берген тапсырманы,   
        Бұлжытпай орындайық.   
**Аюдың тапсырмасы**: Ұннан жасалатын тағамдарды ата: Бауырсақ. Нан. Торт. Печенье. Бәліш. Түрлі макарон өнімдері.   
**Ертекші**  
Осылай бауырсақ әрі қарай домалай жөнеледі.   
**Түлкі**   
-Амансың ба, бауырсақ! Көргендерге ұнайды, жүзің қызыл шырайлы!   
**Ертекші**  
Бауырсақ мақтағанға мәз болып, өлеңін айта бастайды. Түлкі болса құмарта тыңдаған боп, қыбырын білдірмей,бауырымен сырғып, жақындай береді.   
**Бауырсақ**   
Әжей қойма қырнаған, екі уыс ұн жинаған.   
Балқаймаққа шылаған, пісіріп маймен сылаған.   
Суытып та сынаған, бауырсақпын зулаған!          
Атайдан да құтылдым, әжейден де құтылдым.   
Қояннан да сытылдым, қасқырдан да құтылдым,   
Аюдан да сытылдым, түлкі, сенен құтылу   
Қиын емес бұл маған!     
**Түлкі**   
-    Оңай құтала алмасың, менің тапсырмамды орында   
**Түлкі :** (қолында бір бума қағаз). Онда менің жұмбақтарымды шешіп көріңдер.   
     1.  Қыста ақ,   
          Жазда сүр.   
                     (қоян)   
  2.Қорбаң- қорбаң етеді,   
Орманда ол жүреді (аю)   
  3.Орманда тұрады, өзі бір қу,   
Жүрген жері айқай-шу.   
                          (түлкі).   
  Түлкі бауырсақты бас сап жейіндеп жатқанда, балалар айғайлап жібереді.   
**Балалар**: -жоқ, қу түлкі олай болмайды біз сенің тапсырмаларынды түгел орындадық. Сен бауырсақты жей алмайсың деп бауырсақты алып кетеді.   
Түлкі ештене істей алмай жөніне кете береді.   
Ал балалар, бауырсақты жетектеп ата мен әжеге келеді.   
**Ертекші**  
Әже кішкентай бүлдіршіндерге арнап бауырсақ пісіріп, дастарқан жасап қойыпты.   
**Әже**: Кәне, балалар, қонақтарға да беріңдер бауырсақтан жеңдер, (отырған қонақтарға бауырсақ ауыз тигізу).      
**Қорытындылау**:   
- Балалар ертегі сендерге ұнады ма?   
Ертегінің мазмұны не жайында екен?   
**Қатысушылар**: Кемпір-**Маратова Жасмин**, Шал-**Жиянша Алмаз**, Бауырсақ-**Жумабандыкова Ақнұр**, Қоян-**Мұхамедқали Сабина**, Қасқыр-**Бапашева Аяулым**,  Аю-**Кенжебай Мадина**, Түлкі-**Садық Назерке*(5-сынып оқушылары).***































